Μάργκαρετ Σάλιβαν

Η Μάργκαρετ Σάλιβαν (Margaret Brooke Sullavan, Νόρφολκ, Βιρτζίνια, ΗΠΑ, 16 Μαΐου 1909Lawrence J. Quirk's Child of Fate – Margaret Sullavan, St. Martin's Press, New York, 1986; ISBN 0-312-51442-5, σελ. 5 – 1 Ιανουαρίου 1960Φύλλο εφημερίδας «Έθνος» της 2 Ιανουαρίου 1960, σελ. 8 : «Η ηθοποιός Μαργκ. Σούλλιβαν ηυτοκτόνησε με υπνωτικόν») ήταν Αμερικανίδα ηθοποιός του θεάτρου και του κινηματογράφου.
Ξεκίνησε την καριέρα της στη θεατρική σκηνή το 1929 και τέσσερα χρόνια μετά (1933) προσέλκυσε το ενδιαφέρον του σκηνοθέτη του σινεμά John M. Stahl, ο οποίος την ίδια χρονιά της πρόσφερε έναν ρόλο στην ταινία του Only Yesterday. Επειδή η ηθοποιός προτιμούσε να εργάζεται στο «σανίδι», συμμετείχε σε μόνο 16 κινηματογραφικά έργα. Αποτέλεσε κινηματογραφική παρτενέρ, κυρίως, του Τζέιμς Στιούαρτ με τον οποίο πρωταγωνίστησε σε αρκετές ταινίεςDonald Dewey, σελ. 115 Για την ερμηνεία της στην ταινία Three Comrades (1938) προτάθηκε για να διεκδικήσει το βραβείο καλύτερης ηθοποιού. Στις αρχές της δεκαετίας του ’40 η Σάλιβαν αποσύρθηκε από το σινεμά, για να επιστρέψει, για την τελευταία της εμφάνιση, το 1950 στο έργο No Sad Songs for Me, υποδυόμενη μία γυναίκα που πέθαινε από καρκίνο. Από κει και πέρα εμφανίσθηκε μόνο στη σκηνή. Γρήγορα αντιμετώπισε πολλά προβλήματα υγείας με την ακοή της και παρουσίασε νοητική αστάθεια, ενώ ασθένησε από κατάθλιψη. Πέθανε από κατανάλωση υπερβολικής ποσότητας βαρβιτουρικών φαρμάκων σε ηλικία μόλις 50 ετών.

 Παραπομπές 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί θεάτρου